Diari Oficial de la Generalitat Valenciana


Sumari del DOGV 8713, del 09-01-2020 (2020/57)

RESOLUCIÓ de 18 de desembre de 2019, del director general de Qualitat, Rehabilitació i Eficiència Energètica, per a la concessió de les ajudes regulades mitjançant l'Ordre 2/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes per a la realització de l'informe d'avaluació d'edificis i que, convocades mitjançant la Resolució de 6 de febrer de 2019, han experimentat un increment de la quantia màxima disponible per a ser atorgades, per mitjà de la Resolució de 4 de desembre de 2019, de la Vicepresidència Segona i Conselleria d'Habitatge i Arquitectura Bioclimàtica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/57


Data del document
:   18-12-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 18 de desembre de 2019, del director general de Qualitat, Rehabilitació i Eficiència Energètica, per a la concessió de les ajudes regulades mitjançant l'Ordre 2/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes per a la realització de l'informe d'avaluació d'edificis i que, convocades mitjançant la Resolució de 6 de febrer de 2019, han experimentat un increment de la quantia màxima disponible per a ser atorgades, per mitjà de la Resolució de 4 de desembre de 2019, de la Vicepresidència Segona i Conselleria d'Habitatge i Arquitectura Bioclimàtica. [2020/57]  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents:  
  
Antecedents de fet  
1. Mitjançant l'Ordre 2/2018, de 12 de març, de la Conselleria d'Habitatge, Obres Públiques i Vertebració del Territori, s'aproven les bases reguladores de les ajudes per a la realització de l'informe d'avaluació d'edificis, publicada en el Diari Oficial de la Generalitat Valenciana número 8257, de 20 de març, i convocades les ajudes mitjançant la Resolució de 6 de febrer de 2019, publicada en el Diari Oficial de la Generalitat Valenciana, número 8482, de 8 de febrer.  
Per a això, s'ha habilitat a través de l'ordre esmentada el procediment de concurrència competitiva a seguir, al qual poden concórrer les comunitats de propietaris, les agrupacions de comunitats de propietaris o els propietaris únics d'edificis d'habitatges de la Comunitat Valenciana que complisquen les condicions que s'estableixen en les bases reguladores.  
2. D'acord amb el que estableix l'article 4 de la Resolució de 6 de febrer, per la qual es convoquen les ajudes per a l'exercici 2019, el termini per a presentar les sol·licituds es va fixar des de l'endemà de la publicació d'aquesta resolució, fins al dia 30 d'abril de 2019, inclusivament.  
3. Les sol·licituds donades d'alta, eliminant-ne les duplicades, pugen a 1.529. De conformitat amb el que disposa la base sisena de l'ordre que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar, amb data 11 de juliol de 2019, en el portal de www.gva.es, la llista de sol·licituds admeses amb indicació d'aquelles que estaven incompletes, i els sol·licitants disposaven d'un termini de 10 dies hàbils per a completar o esmenar la sol·licitud i la documentació presentada.  
4. Per mitjà de la Resolució de 4 de desembre de 2019, de la Vicepresidència Segona i Conselleria d'Habitatge i Arquitectura Bioclimàtica (DOGV 8695, d'11.12.2019), s'incrementa la quantia màxima de la convocatòria regulada mitjançant la Resolució de 6 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes per a la realització de l'informe d'avaluació d'edificis, fins a un import global màxim de 487.900,00 euros, en els mateixos termes i determinacions que els que s'especificaven en la resolució esmentada.  
5. Reunit el dia 13 de desembre de 2019, per segona vegada, l'òrgan col·legiat integrat pel subdirector general d'Habitatge i Regeneració Urbana, la cap del Servei de Planificació Econòmica i Regeneració Urbana, el cap del Servei de Rehabilitació i de l'Observatori de l'Hàbitat i la Segregació Urbana, la cap del Servei de Coordinació i Funció Social de l'Habitatge, els caps dels serveis territorials d'Habitatge i Rehabilitació d'Alacant i València, com també la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveu la base setena de l'annex de l'ordre esmentada, i la Resolució de data 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la direcció del Servei Territorial a la directora territorial de Castelló, a fi d'actualitzar l'avaluació de la totalitat de les sol·licituds presentades, incloent-hi també aquelles per a les quals es va proposar en el seu moment (reunió precedent de 19.11.2019) la denegació per esgotament pressupostari, es va elaborar d'acta de la reunió, incloent-hi la llista de les parts sol·licitants quwe poden ser beneficiàries de les ajudes, com també la llista de sol·licituds per a les quals se'n proposa la denegació per incompliment dels requisits establits per al seu atorgament.  
  
Fonaments de dret  
1. Competència  
És competent per a resoldre el director general de Qualitat, Rehabilitació i Eficiència Energètica, d'acord amb el que estableix la base setena de l'Ordre 2/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la realització de l'informe d'avaluació d'edificis, publicada en el DOGV número 8257, de 20 de març, i el resolc tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, com també el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol del Consell.  
  
Vista l'acta de l'òrgan col·legiat de data 13 de desembre de 2019, i d'acord amb la Llei 39/2015, d'1 d'octubre, del procediment administratiu comú de les administracions públiques, i l'altra normativa necessàriament i pertinentment aplicable, a l'efecte de disposar en acte únic la concessió d'ajudes i denegació de les sol·licituds, si escau, es dicta la resolució següent:  
  
Primer  
Concedir les ajudes a les 1.405 sol·licituds, ordenades segons la puntuació obtinguda aplicant els criteris d'adjudicació de les bases reguladores de les ajudes, les parts beneficiàries de les quals han acreditat el compliment de les seues obligacions fiscals, tributàries i amb la Seguretat Social, com també dels requisits establits en aquestes bases, en la resolució de convocatòria per a l'exercici 2019 i en la resolució d'increment de la quantia màxima habilitada per al seu atorgament. Aquesta concessió es fa a càrrec de l'aplicació pressupostària 51.38.43.300.05 de la línia S8289000, «Finançament d'elaboració d'informes d'avaluació d'edificis», del capítol VII, dels pressupostos de la Generalitat 2019 per a les ajudes de realització de l'informe d'avaluació de l'edifici regulades mitjançant l'Ordre 2/2018, de 12 de març, de la Conselleria d'Habitatge, Obres Públiques i Vertebració del Territori, publicada en el DOGV número 8257, de 20 de març, per un import de 447.257,92 euros, tenint en compte que la disponibilitat pressupostària, una vegada incrementada la seua dotació, puja a 487.900,00 euros.  
  
  
Resum del desglossament de l'import total de les ajudes:  
  
 Import  
Ajudes a càrrec de la Generalitat 447.257,92 -  
IMPORT TOTAL 447.257,92 -  
  
  
D'acord amb el que disposa la base deu de l'ordre esmentada, la Generalitat podrà comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida.  
2. Denegar les sol·licituds que s'allisten a continuació, 124, per incomplir els requisits establits en les bases de la convocatòria, indicant-hi el motiu pel qual la sol·licitud ha sigut denegada.